Publication: Magyar Közlöny
Issue: MK-2002-99 (Year: 2002, Number: 99)
Era: 1990-2004
Section: A gazdasági társaságokról szóló 1997. évi CXLIV. törvény (Gt.) 9. §-ának (2) bekezdése szerint alkalmazandó,
Paragraph Index: 394

203. §-a rendelkezik. A Gt. a relatív hatálytalanságot nem szabályozza, tehát a Gt. 9. §-ának (2) bekezdése szerint a Ptk. rendelkezései irányadóak. Az apporttal kapcsolatos jognyilatkozat hatálytalanságának megállapítására irányuló kereset elõterjesztését a Ctv. 48. §-ának (2) bekezdése nem akadályozza. III. A Gt. 9. §-ának (2) bekezdése szerint a gazdasági társaságoknak és tagjainak (részvényeseinek) e törvényben nem szabályozott vagyoni és személyi viszonyaira a Polgári Törvénykönyv (Ptk.) rendelkezéseit kell alkalmazni. A Gt. a társasági szerzõdés (alapító okirat) érvénytelenségére, valamint hatálytalanságára vonatkozó szabályokat nem tartalmaz, ezért ezekre a kérdésekre — eltérõ jogszabályi rendelkezés hiányában — a polgári jog általános szabályai az irányadók. A Ctv. 48. §-ának (2) bekezdése meghatározza azokat az eseteket, amikor a gazdasági társaság létesítõ okirata, illetve annak módosítása érvénytelensége iránt per indítható. Ezeken az eseteken kívül perindításra jogszabályi lehetõség nincsen. Az érvényesség, valamint a hatályosság, illetve az érvénytelenség és a hatálytalanság nem használhatók szinonimaként, mert eltérõ jogi tartalommal bírnak és eltérõ jogkövetkezményekkel járnak. A szerzõdés (jogügylet) akkor érvényes, ha mind alakilag, mind tartalmilag megfelel azoknak a jogszabályoknak, melyek az adott szerzõdésre irányadók. A jogügylet hatályossága viszont azt jelenti, hogy az érvényes szerzõdésbõl eredõ jogok érvényesíthetõk, a kötelezettségek kikényszeríthetõk, tehát a jogügylet képes kifejteni mindazokat a joghatásokat, amelynek érdekében a felek létrehozták. A Ptk. 203. §-ának (1) bekezdésében szabályozott a hitelezõt károsító fedezetelvonó szerzõdés érvényes szerzõdés, de meghatározott feltételek esetén harmadik személy, a hitelezõ irányában hatálytalan. Mindezekbõl az következik, hogy a Ctv. 48. §-a (2) bekezdésének korlátozó rendelkezéseit nem lehet kiterjesztõen értelmezni. A perindítás korlátozása kizárólag az érvénytelenség megállapítása iránti perekre vonatkozik, mert az érvénytelenség fogalmát sem nyelvtani, sem logikai, sem pedig rendszertani értelmezéssel nem lehet a hatálytalanság fogalmával azonosítani. A cégbejegyzés megtörténte, a társaság létrejötte tehát nem lehet jogi akadálya annak, hogy a társaság tagjának (részvényesének) hitelezõje a Ptk. 203. §-ában írt jogcímen keresettel kérhesse a társasági szerzõdés (alapító okirat), illetve ennek módosítása alapján nyújtott vagyoni hozzájárulás relatív hatálytalanságának megállapítását, ha a hozzájárulás igényének kielégítési alapját egészben vagy részben elvonta, feltéve, hogy a szerzõ társaság (alapító) rosszhiszemû volt. A társasági szerzõdés visszterhes szerzõdés, amelynek alapján a társaság tagjai (alapítója), részvényesei vagyoni hozzájárulást — pénzbetétet, illetve apportot — kötelesek a Gt. 12. §-a alapján a társaság tulajdonába adni és ennek ellenében a társasággal szemben vagyoni és személyes jogokat szereznek. A vagyoni hozzájárulást megszerzõ társaság, amely a társaság tagjaiból (alapítójából), részvényeseibõl áll, rosszhiszemûség esetén köteles tûrni, hogy a tag hitelezõje — a végrehajtás útján be nem hajtható — jogerõs ítéleten alapuló követelését a tag által átruházott vagyoni hozzájárulásból elégítse ki. Amennyiben a vagyoni hozzájárulást megszerzõ társaság nem vagy nem csak természetes, hanem jogi személybõl (személyekbõl) áll, annak rosszhiszemûsége — a szerzõdés fedezetelvonó jellegének ismerete vagy a körülményekbõl való felismerhetõsége — az adós társaság és az elvont vagyont megszerzõ társaság közötti személyes összefonódás alapján ítélhetõ meg. A szerzõ fél rosszhiszemûségének a megítélését megkönnyíti a Ptk. módosított 203. §-a (2) bekezdésében felállított törvényi vélelem, amely szerint, ha a társaság részére — vele közvetlen vagy közvetett összefonódásban 2002/99. szám lévõ gazdálkodó szervezet, annak tagja, vezetõ tisztségviselõje vagy hozzátartozója, továbbá összefonódásban nem álló, de azonos személy vagy gazdálkodó szervezet befolyása alatt mûködõ gazdálkodó szervezet — teljesít vagyoni hozzájárulást, a szerzõ fél rosszhiszemûségét vélelmezni kell. A kifejtettekre figyelemmel a jogegységi tanács — a Bsz.

Source: https://magyarkozlony.hu/hivatalos-lapok/f99d32dcf8614f800a04c90a7291c795393872ff/dokumentumok/408fca2f835d65b9c65551c0e0a270fc371ccf5f/letoltes